CELEX: 32019D2119
Language: fi
Date: 2019-11-21 00:00:00
Title: NEUVOSTON PÄÄTÖS (EU) 2019/2119, annettu 21 päivänä marraskuuta 2019, elohopeaa koskevan Minamatan yleissopimuksen osapuolten konferenssin kolmannessa kokouksessa Euroopan unionin puolesta otettavasta kannasta kyseisen yleissopimuksen 11 artiklan 2 kohdassa tarkoitetun elohopeajätteen raja-arvot vahvistavan päätöksen hyväksymiseen

11.12.2019   
               
               
                  FI
               
               
                  Euroopan unionin virallinen lehti
               
               
                  L 320/117
               
            
         NEUVOSTON PÄÄTÖS (EU) 2019/2119,
         annettu 21 päivänä marraskuuta 2019,
         elohopeaa koskevan Minamatan yleissopimuksen osapuolten konferenssin kolmannessa kokouksessa Euroopan unionin puolesta otettavasta kannasta kyseisen yleissopimuksen 11 artiklan 2 kohdassa tarkoitetun elohopeajätteen raja-arvot vahvistavan päätöksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki elohopeaa koskevan Minamatan yleissopimuksen (1), jäljempänä 'yleissopimus', neuvoston päätöksellä (EU) 2017/939 (2), ja yleissopimus tuli voimaan 16 päivänä elokuuta 2017.
                  
               
                     (2)
                  
                  
                     Yleissopimuksen osapuolten konferenssin ensimmäisessä kokouksessaan hyväksymän työjärjestystä koskevan päätöksen MC-1/1 nojalla osapuolten on määrä pyrkiä kaikin tavoin siihen, että kaikista asiasisältöä koskevista asioista sovitaan yksimielisesti.
                  
               
                     (3)
                  
                  
                     Yleissopimuksen osapuolten konferenssin odotetaan hyväksyvän 25–29 päivänä marraskuuta 2019 pidettävässä kolmannessa kokouksessaan (COP3) yleissopimuksen 11 artiklan 2 kohdassa tarkoitetun elohopeajätteen raja-arvoja koskevan päätöksen, jäljempänä 'ehdotettu päätös', joka määrittelisi yleissopimuksen 11 artiklan (elohopeajäte) soveltamisalan. Yleissopimuksen 11 artiklan 2 kohdan soveltamisalaan kuuluva elohopeajäte on määrä käsitellä ympäristön kannalta kestävällä tavalla yleissopimuksen 11 artiklan 3 kohdan nojalla. Yleissopimuksen 11 artiklan 2 kohdan nojalla vahvistetut raja-arvot, mukaan lukien elohopeasta tai elohopeayhdisteistä saastuneita jätteitä koskevat raja-arvot, olisi tämän vuoksi vahvistettava tasolle, jolla varmistetaan, että kaikki tällainen ihmisten terveydelle tai ympäristölle vaarallinen jäte käsitellään ympäristön kannalta kestävällä tavalla.
                  
               
                     (4)
                  
                  
                     On aiheellista määrittää kanta, joka otetaan unionin puolesta COP3:ssa, koska ehdotetulla päätöksellä, jos se hyväksytään, tulee olemaan oikeusvaikutuksia, sillä yleissopimuksen osapuolten on toteutettava toimenpiteitä sen täytäntöön panemiseksi kansallisella tai alueellisella tasolla tai molemmilla.
                  
               
                     (5)
                  
                  
                     Unioni on osallistunut merkittävällä tavalla yleissopimuksen jätemääräysten kehittämiseen ja kokousten välisen ajan asiantuntijatyöhön, joka käynnistettiin yleissopimuksen osapuolten konferenssin toisessa kokouksessaan hyväksymällä päätöksellä MC-2/2 ja joka on johtanut ehdotettuun päätökseen.
                  
               
                     (6)
                  
                  
                     Unionin säännöstössä edellytetään jo nyt, että kaikki yleissopimuksen 11 artiklan 2 kohdassa tarkoitettu elohopeajäte käsitellään vaarantamatta ihmisten terveyttä ja vahingoittamatta ympäristöä tällaisen jätteen elohopeapitoisuudesta riippumatta.
                  
               
                     (7)
                  
                  
                     Unionin olisi tuettava ainoastaan sellaisen COP3:ssa hyväksyttävän päätöksen hyväksymistä, joka on unionin säännöstön mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Elohopeaa koskevan Minamatan yleissopimuksen osapuolten konferenssin kolmannessa kokouksessa (COP3) unionin puolesta otettava kanta on tukea sellaisen elohopeajätteen raja-arvoja koskevan päätöksen hyväksymistä, joka on unionin säännöstön mukainen.
         
         
            2 artikla
            Ottaen huomioon tilanteen kehittymisen COP3:ssa unionin edustajat voivat sopia 1 artiklassa tarkoitetun kannan tarkentamisesta, jos tarkennukset ovat unionin säännöstön mukaisia, ilman uutta neuvoston päätöstä kuultuaan jäsenvaltioita paikalla järjestettävissä koordinointikokouksissa.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 21 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               H. KOSONEN
            
         
         
            (1)  EUVL L 142, 2.6.2017, s. 6.
         
            (2)  Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).